
Ниво на конфиденциалност 1
                                                                                                                       [TLP-GREEN]
 
Р  Е  Ш  Е  Н  И  Е

№ 08-ОДО-140/17.02.2026 г.

На основание чл. 25, ал.7 и ал. 8, във връзка с чл. 24, ал. 1, т. 4 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци (Наредбата), (обн., ДВ, бр. 111 от 27.12.2013 год., с посл. изм. и доп.), издадена от Министъра на околната среда и водите и във връзка със Заявление вх. № АО-851/16.02.2026 г. от Кмета на Община Павликени, с искане за изразходване на средства, съгласно чл. 25, ал.1, във връзка с чл. 24, ал. 1, т. 4 от Наредбата и след като разгледах преписката, установих:
Заявлението е подадено, съгласно Наредбата, до Директора на РИОСВ - гр. Плевен, като в същото е направено искане за възстановяване на средства в размер на:
- 96 220, 28 евро (деветдесет и шест хиляди двеста двадесет евро и 0,28 евроцента) с ДДС в съответствие с чл. 24, ал. 1, т. 4 от Наредбата, за осигуряване на собствено участие и недопустими разходи (надвишаващи размера на безвъзмездната финансова помощ) за разплащане на разходи по Проект № BG16FFPR002-2.004-0009 „Надграждане на системите за разделно събиране на биоразградими отпадъци и модернизация на Регионална инсталация за компостиране за нуждите на Общините Свищов, Павликени, Белене и Никопол“.
В изпълнение на чл. 25, ал. 2 от Наредбата, към заявлението са приложени следните документи: 
1. Копие на Приложение № 1-Справка за подписаните договори с изпълнители и доставчици;
2. Заверено копие на Протокол № 36/20.11.2024 г. от извънредно общо събрание на РСУО;
3. Заверено копие на Протокол № 37/23.12.2024 г. от извънредно общо събрание на РСУО;
4. Заверено копие на Решение № 259, Протокол № 24/19.12.2024г. на Общински съвет – Павликени;
5. Заверено копие на Споразумение за партньорство от 04.03.2025 г. между общините Свищов, Павликени, Белене и Никопол; 
6. Заверено копие на Административен договор № Д-34-64/24.09.2024г.;
7. Заверено копие на Договор № 369/02.12.2024 г. с „МАГИСТЕРИУМ“ ООД за разработване на предпроектно проучване. Сумата по договора е 17 500 лв. без ДДС.
8. Заверено копие на Договор № 370/02.12.2024 г. с „МАГИСТЕРИУМ“ ООД за разработване услуги по разработване на спомагателни документи, необходими за кандидатстване. Сумата по договора е 39 000 лв. без ДДС.
9. Заверено копие на Договор № 119/24.03.2025 г. с „МАГИСТЕРИУМ“ ООД за провеждане на разяснителни кампании във връзка с изпълнението на проекта. Сумата по договора е 18 690 лв. без ДДС.
10. Заверено копие на Договор № 120/24.03.2025 г. с „ЕКСПРЕСИНЖЕНЕРИНГ“ ЕООД за извършване оценка на съответствието. Сумата по договора е 10 400 лв. без ДДС.
11. Заверено копие Договор № 407/17.11.2025 г. с „ГАФУРОВ СЕРВИЗ“ ЕООД за доставка на съдове за разделно събиране на залени и биоразградими битови отпадъци“. Сумата по договора е 207 680 лв. без ДДС.
12. Заверено копие на Договор № 408/17.11.2025 г. с „ИНЖКОНСУЛТ“ ЕООД за доставка на техника за третиране на място на зелени отпадъци. Сумата по договора е 364 980 лв. без ДДС.
13. Заверено копие на Договор № 429/12.12.2025 г. с „БУЛАВТО БЪЛГАРИЯ“ АД за доставка на фабрично нови и неупотребявани автомобили за събиране и транспортиране на биоразградими/зелени отпадъци тип вариопреса с обем 16 м³. Сумата по договора е 486 660 лв. без ДДС.
14. Заверено копие на Договор № 430/12.12.2025 г. с „БУЛАВТО БЪЛГАРИЯ“ АД за доставка на фабрично нови и неупотребявани автомобили за събиране и транспортиране на биоразградими/зелени отпадъци тип вана, позволяваща транспортирането на контейнери с обем 5,5 м³. Сумата по договора е 599 250 лв. без ДДС.
15. Заверено копие на Протокол № 44/05.02.2026 г. от извънредно общо събрание на РСУО Левски/Никопол;
16. Заверено копие на извлечение от „Условия за кандидатстване по процедура“ № BG16FFPR002-2.004.
Предвид гореизложеното е налице съответствие на заявлението и приложените документи с изискването на чл. 25, ал. 1 и ал. 2, т. 1 от Наредбата
 На основание чл. 64 от Закона за управление на отпадъците и чл. 25, ал. 7 и ал. 8, във връзка с чл. 24, т. 4 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци и представените документи:
I. Р А З Р Е Ш А В А М:
Предоставянето на събрани финансови средства по чл. 20, от банковата сметка, съгласно чл. 22 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на Община Павликени, във връзка с искането на Общината, за разходване на същите по бюджета на Общината.
II. О П Р Е Д Е Л Я М:
Сума от натрупаните средства на отчисления по набирателната сметка на РИОСВ Плевен, в размер - 96 220, 28 евро (деветдесет и шест хиляди двеста двадесет евро и 0,28 евроцента) с ДДС за:
- за осигуряване на собствено участие и недопустими разходи (надвишаващи размера на безвъзмездната финансова помощ) за разплащане на разходи по Проект № BG16FFPR002-2.004-0009 „Надграждане на системите за разделно събиране на биоразградими отпадъци и модернизация на Регионална инсталация за компостиране за нуждите на Общините Свищов, Павликени, Белене и Никопол“.

Средствата следва да бъдат преведени в банковата бюджетна сметка на Община Павликени:

Банка: УНИКРЕДИТ БУЛБАНК, КЛОН ПАВЛИКЕНИ
IBAN: BG62UNCR75273142926100
BIС: UNCRBGSF

При следното условие:
Кметът на Община Павликени се задължава, да представи в РИОСВ - Плевен заверени копия на финансовите документи, удостоверяващи целесъобразното изразходване на отпуснатите средства. 

Решението може да се обжалва чрез Директора на РИОСВ-Плевен пред Министъра на околната среда и водите или пред Административен съд – гр. Велико Търново по реда на Административнопроцесуалния кодекс в 14- дневен срок от неговото съобщаване.

